زانکۆی فیدراڵی سانتا کاتارینا
زانکۆی فیدراڵی سانتا کاتارینا (بە پورتوگالی: Universidade Federal de Santa Catarina, UFSC) زانکۆیەکی گشتییە لە فلۆریانۆپۆلیس، پایتەختی ویلایەتی سانتا کاتارینا لە باشووری بەڕازیل.

بە یەکێک لە زانکۆ پێشەنگەکانی بەرازیل دادەنرێت، زانکۆی فیدراڵی سانتا کاتارینا شەشەمین باشترین زانکۆیە لە ئەمریکای لاتین لە ڕیزبەندی خوێندنی باڵای تایمز؛ ٢٣ھەمین لەلایەن ڕیزبەندی زانکۆکانی جیھانی QS، و وەک ١٠ھەمین باشترین دامەزراوەی خوێندنی باڵا لە ئەمریکای لاتین لەلایەن ڕیزبەندی وێبمەتریکی زانکۆ جیھانییەکانەوە ڕیزبەندی کرا. لە ڕیزبەندی ساڵانەی ڕۆژنامەی فۆلھا دی ساوپاولۆی بەڕازیلیدا، شەشەمین باشترین زانکۆی بەڕازیلییە، کۆرسەکانی لە دە باشترین زانکۆکانی وڵاتەکەدان.

پێکھاتەی کەمپەکەی لە ١١ قوتابخانەی ئەکادیمی (Centros de Ensino) پێکدێت، کە بەپێی بوارەکانی خوێندن دابەشکراون. ھەموو قوتابخانەیەک بەسەر بەشەکاندا دابەشکراوە، گەورەترینیان بەشی ئەندازیاری میکانیکە. کۆنترین قوتابخانە لە زانکۆی فیدراڵی سانتا کاتارینا قوتابخانەی یاسایە. بەشی یاسا یەکەم بەشە بوو لە بەشەکانی زانکۆی فیدراڵی سانتا کاتارینا کە لە ساڵی ١٩٣٢ بە فەرمی دانی پێدا نرا.

سەرچاوەکان 

زانکۆ فیدراڵیەکانی بەڕازیل
پەروەردە لە ویلایەتی سانتا کاتارینا
فلۆریانۆپۆلیس